**ΘΕΜΑ: Ενημέρωση για την παροχή Υποτροφιών του ΓΑΛΛΙΚΟΥ ΚΟΛΛΕΓΙΟΥ ΕΛΛΑΔΑΣ - IdEF**

Με χαρά σας ενημερώνουμε για την έναρξη της εκπαιδευτικής συνεργασίας της ΕΘΝΙΚΗΣ ΟΛΥΜΠΙΑΚΗΣ ΑΚΑΔΗΜΙΑΣ με το ΓΑΛΛΙΚΟ ΚΟΛΛΕΓΙΟ ΤΗΣ ΕΛΛΑΔΑΣ (IdEF) το οποίο έγινε ΑΚΑΔΗΜΑΙΚΟΣ ΣΥΝΕΡΓΑΤΗΣ και της ΕΘΝΙΚΗΣ ΟΛΥΜΠΙΑΚΗΣ ΑΚΑΔΗΜΙΑΣ.

Υπενθυμίζουμε ότι το Γαλλικό Κολλέγιο είναι Ακαδημαϊκός Συνεργάτης της Ελληνικής Ολυμπιακής Επιτροπής και Υποστηρικτής της Ελληνικής Ολυμπιακής Ομάδας.

Στα πλαίσια της νέας συνεργασίας, με ορίζοντα τους Ολυμπιακούς Παρίσι 2024,  παρέχονται από το Κολλέγιο Υποτροφίες σπουδών 50%, με φοίτηση στην Αθήνα η εξ αποστάσεως, σε σύμπραξη με το διεθνώς αναγνωρισμένο Δημόσιο Γαλλικό Πανεπιστήμιο Sorbonne Paris Nord - Paris 13.

Η Παροχή περιλαμβάνει πέντε (5) υποτροφίες 50% στο Πρόγραμμα «Επιστήμες και Τεχνικές Φυσικής Αγωγής και Αθλητισμού - STAPS». Η διάρκεια των σπουδών είναι τριετής ή τετραετής, τα μαθήματα γίνονται στην ελληνική γλώσσα και το πτυχίο που απονέμεται είναι το Κρατικό Γαλλικό Πτυχίο της Σορβόννης που αναγνωρίζεται σε όλη την Ευρώπη.

Αναλυτικά:

Το Κολλέγιο προσφέρει μέσω της ΕΘΝΟΑ σε κάθε Αθλητική Ομοσπονδία πέντε (5) Υποτροφίες τετραετούς φοίτησης στο Πρόγραμμα «Επιστήμες και Τεχνικές Φυσικής Αγωγής» του Κολλεγίου για Έλληνες αθλητές τους. Συνολικά ο αριθμός των Υποτροφιών προτείνεται να αφορά 240 αθλητές (5 αθλητές \* 48 Αθλητικές Ομοσπονδίες). Η Υποτροφία αφορά τους αθλητές που θα δηλωθούν από την ΕΘΝΟΑ, κατόπιν πρότασης των Αθλητικών Ομοσπονδιών, ισχύει μέχρι την πλήρη ολοκλήρωση των σπουδών των Υποτρόφων (1 έως 4 έτη) και καλύπτει το 50% των διδάκτρων στο Κολλέγιο, ήτοι €3.000 ετησίως. Η υποχρέωση των Υπότροφων θα είναι η καταβολή της εγγραφής στο Πανεπιστήμιο της Σορβόννης, ήτοι €900 ετησίως, και του υπόλοιπου 50% των διδάκτρων, ήτοι €3.000 ετησίως.

Τα μαθήματα γίνονται στην ελληνική γλώσσα και μπορούν να πραγματοποιηθούν είτε με φυσική παρουσία είτε εξ αποστάσεως. Βασική προϋπόθεση για την εγγραφή είναι το Απολυτήριο Λυκείου. Πτυχίο από ΑΕΙ ή άλλες Σχολές λαμβάνονται υπόψη κατά την κατάρτιση του προγράμματος των σπουδών.

Βασική προϋπόθεση για την εγγραφή είναι το Απολυτήριο Λυκείου. Πτυχίο από ΑΕΙ ή άλλες Σχολές λαμβάνονται υπόψη κατά την κατάρτιση του προγράμματος των σπουδών. Η έναρξη των σπουδών γίνεται τον Οκτώβριο κάθε έτους.

Οι φοιτητές του Κολλεγίου είναι κανονικά εγγεγραμμένοι φοιτητές στο Πανεπιστήμιο Paris 13, έχουν την ίδια φοιτητική ιδιότητα και λαμβάνουν την ίδια εκπαίδευση με τους φοιτητές που σπουδάζουν στο Παρίσι. Τα πτυχία που απονέμονται μετά την επιτυχή ολοκλήρωση των σπουδών, είναι τα Εθνικά Γαλλικά Πτυχία και αναγνωρίζονται σε όλη την Ευρώπη και τον κόσμο ως πτυχία της Σορβόννης. Στην Ελλάδα η αναγνώριση γίνεται από το ΑΤΕΕΝ (πρώην ΣΑΕΠ) του Υπουργείου Παιδείας & Θρησκευμάτων δυνάμει του ν.4093/2012 (ΦΕΚ 222 Α΄) και δίνει δυνατότητα  συμμετοχής σε διαγωνισμούς ΑΣΕΠ.

**Εγγραφές:**

Για την εγγραφή με Υποτροφία απαιτείται κατάθεση δήλωσης της ΕΘΝΟΑ προς το Κολλέγιο, κατόπιν πρότασης των Αθλητικών Ομοσπονδιών που θα επιβεβαιώνουν το δικαίωμα χρήσης της Υποτροφίας από τους προτεινόμενους αθλητές.

Επισημαίνεται ότι λόγω του περιορισμένου αριθμού των υποτροφιών, οι αιτήσεις θα εξετάζονται κατά προτεραιότητα υποβολής.

**Πρώτος κύκλος ανακοίνωσης αποτελεσμάτων: 30 Αυγούστου για αιτήσεις έως 7 Αυγούστου.**

**Δεύτερος κύκλος ανακοίνωσης αποτελεσμάτων: 30 Σεπτεμβρίου για αιτήσεις έως 11 Σεπτεμβρίου.**

Περαιτέρω πληροφορίες/διευκρινήσεις παρέχονται από την ΕΘΝΟΑ :

(210 68 78815, 210 6878912) email : [hoa@ethnoa.org](mailto:hoa@ethnoa.org) η και στην ιστοσελίδα του IDEF [www.idef.gr](http://www.idef.gr)

Με εκτίμηση

Γιώργος Αλικάκος

Πρόεδρος

****

**Εθνική Ολυμπιακή Ακαδημία της Ελλάδος (ΕΘΝ.Ο.Α.)**

Λεωφ. Δημητρίου Βικέλα 52

152 33 Χαλάνδρι, Αθήνα

Τηλ.: 210 68.78.815, 210 68.78.776

Fax.: 210  68.78.731

E-mail: [hoa@ethnoa.org](mailto:hoa@ethnoa.org)

URL: [www.hoa.org.gr](http://www.hoa.org.gr/)